Source: https://www.riigiteataja.ee/kohtulahendite_liigitus.html?jaotus=juur.206106663.206106667.206109328.206109400.206109402.206111589&kokkuvotted=false&jaotusedVaikimisiAvatud=
Timestamp: 2019-09-23 01:09:10+00:00

Document:
3-1-1-30-07 Riigikohus 14.12.2007
Kriminaalkoodeksi kehtivusajal arvestati kriminaalvastutusele võtmise aegumistähtaega alates kuriteo toimepanemisest kuni süüdistatava kohtu alla andmise päevani (vt RKKKo nr 3-1-1-32-96; nr 3-1-1-83-98 ja määrust nr 3-1-1-114-02).
Isikut ei saa KrMS § 130 lg 5 ja § 429 alusel vahi alla võtta tingimuslikult, seades isiku vahistamise sõltuvusse kohtuotsuse jõustumisest. Vahistamine KrMS § 130 lg 5 ja § 429 alusel toimub kohtuotsuse täitmise staadiumis ja täitmiskohtuniku vahistusmääruse alusel (vt RKKKo nr 3-1-1-59-06, p 7). Otsustuse süüdimõistetu vahistamise kohta KrMS § 130 lg 5 ja § 429 alusel saab kohus (täitmiskohtunik) teha alles pärast kohtuotsuse jõustumist, s.o siis kui süüdistatavast on saanud süüdimõistetu. Seega ei saa süüdimõistetu vahistamist (tingimuslikult) ette ära otsustada kriminaalasja lahendav kohus, kes saab süüdistatava vahistada üksnes viimase kohtumenetlusest kõrvalehoidumise vältimiseks (KrMS § 130 lg 4), mitte aga kohtuotsuse täitmise tagamiseks. Ka KrMS § 306 lg 1 p-st 9 ja § 313 lg 1 p-st 8 tuleneb üksnes vangistusega karistatud isiku kohese vahistamise menetlusõiguslik võimalus, mitte alus isiku vahistamiseks n-ö edasilükkava tingimusega. Olukorras, kus kohus kriminaalasjas otsuse tegemisel leiab, et puudub vajadus kohaldada isiku suhtes KrMS § 306 lg 1 p-s 9 sätestatud korras tõkendit vahistamine, oleks alusetu eeldada, et tulevikus, kohtuotsuse jõustumise hetkest tekivad automaatselt ka isiku vahistamise alused, mida varem ei olnud. Süüdimõistetu vahistamine kohtuotsuse täitmise tagamiseks ei ole tulenevalt KrMS § 429 lg-st 1 võimalik kohtu enda initsiatiivil, vaid eeldab vanglaametniku, kriminaalhooldusametniku või kohtutäituri taotluse olemasolu. Samuti on süüdimõistetu vahistamine võimalik üksnes ühe või mitme KrMS § 429 lg 1 p-des 1-5 sätestatud alusel olemasolul. Kohtuotsusest peab nähtuma, millisel KrMS § 429 lg 1 p-des 1-5 nimetatud alusel otsustakse isiku jõustumise hetkest vahi alla võtmine. KrMS § 130 lg-s 5 on sätestatud sellise süüdimõistetu vahistamise võimalus, kellele ei mõistetud karistuseks kohe ärakandmisele kuuluvat vangistust ja kes seetõttu viibib vabaduses, kuid on hoidunud või võib hoiduda kõrvale kohtuotsuse täitmisest ning kui on olemas üks KrMS § 429 lg-s 1 loetletud tingimustest (vt RKKKo nr 3-1-1-59-06, p 7). Puuduks mõte võtta vahi alla isikut, kelle suhtes tehtud kohe ärakandmisele kuuluvat vangistust ettenägev kohtuotsus on jõustunud. Sellises olukorras tuleb kohtuotsus vastavalt KrMS §-le 414 täitmisele pöörata, mitte isikut vahistada.
Alates 15. märtsist 2007 kehtiva KarS § 81 redaktsiooni kohaselt ei ole uue kuriteo toimepanemine enam kuriteo aegumistähtaja katkemise aluseks.

References: Riigikohus 
 § 130
 § 429
 § 130
 § 429
 § 130
 § 429
 kohus 
 § 130
 § 306
 § 313
 kohus 
 § 306
 § 429
 § 429
 § 429
 § 130
 § 429
 § 81